Klokken 03.26 natten til lørdag blev der slået alarm, fordi en villa på Staunvej ved Nibe stod i flammer. Da beredskab og politi nåede frem, var tagkonstruktionen overtændt. Stuehuset tog voldsom skade ved branden, og familien skal nu genhuses i en genhusningsvogn, fordi stuehuset er ubeboeligt. Det er formentlig et fastbrændselsfyr placeret i stuehuset, der er blevet overophedet, der har startet branden. Det skal politiets teknikere undersøge nærmere mandag. Ingen fra familien, der bor i huset, kom til skade under branden. Det fortæller vagtchef ved Nordjyllands Politi, Per Jørgensen.
En villa er natten til lørdag ødelagt ved en brand, der formentlig er opstået i et fyr.